
На основу члана 119. став 1. тачка 1) Закона о  основана система образовања и васпитања (``Сл. Гласник РС`` бр. 88/17, 27/18, 10/19 и 6/20) Школски  одбор  Гимназије у Врњачкој Бањи на седници одржаној дана  21.10.2021. године, донео је 

ПРАВИЛНИК О КОРИШЋЕЊУ СЛУЖБЕНИХ МОБИЛНИХ ТЕЛЕФОНА 

Члан 1.

Овим Правилником утврђују се права и обавезе запослених у Гимназији у Врњачкој Бањи (у даљем тексту: Школа), по основу коришћења службених мобилних телефона.

Члан 2.

Право на коришћење службених мобилних телефона имају запослени у Школи који по природи послова свог радног места имају потребу обезбеђења ефикасне комуникације са другим запосленима и странкама, без обзира на радно време.

Члан 3.

Запослени се задужују мобилним телефонским апаратом и СИМ картицом, који су у власништву Школе, по одлуци  директора Школе.
 	Одлуком Школског одбора се установљава дозвољени месечни лимит за запослене који су задужени мобилним телефонским апаратом.
Одлука о дозвољеном лимиту за употребу службених мобилних телефона године чини саставни део овог правилника.

Члан 4.

У случају да запослени који је задужен службеним мобилним телефоном, прекорачи дозвољени месечни лимит, дужан је да плати прекорачени износ, обуставом дела његове зараде, приликом исплате коначне зараде после доспелог рачуна.

Члан 5.

Сви службени мобилни телефони које задужују запослени укључују основну месечну претплату у мрежи мобилног оператера са којим Школа има закључен уговор, без додатних услуга. 

Члан 6.

Запослени који се задужују службеним мобилним телефонима имају обавезу да без ограничења и изузетака буду доступни за комуникацију са другим запосленима у Школи, у току и ван радног времена.
Члан 7.

Запослени који се задужују службеним мобилним телефонима имају право и обавезу да их користе у службене сврхе, да их користе са пажњом и чувају од оштећења или квара и евентуалних злоупотреба.
По престанку радног односа или у случају измењене потребе за коришћење, преласка запосленог на друго радно место, запослени који су задужили службене мобилне телефоне, дужни су да их врате са свом пратећом опремом, у исправном стању које подразумева уобичајено коришћење у одређеном периоду.
Запослени одговара за сву штету коју проузрокује Школи намерно или својим немарним понашањем у вези коришћења службеног мобилног телефона.

Члан 8.

Евентуалну крађу или губитак службеног мобилног телефона запослени је дужан да без одлагања, а најкасније у року од 24 часа пријави Школи, уз копију извршене пријаве надлежном органу унутрађњих послова ако је у питању крађа, у супротном, запослени је дужан да сноси насталу штету.
Члан 9.

Овај Правилник ступа на снагу осмог дана од дана објављивања на огласној табли Школе.
           
ШКОЛСКИ ОДБОР ГИМНАЗИЈЕ У ВРЊАЧКОЈ БАЊИ
Број: 09- 688/2-3   Дана: 21.10.2021године
                                                                           
 Председник Школског одбора
                                                                           		    Проф.др Драган Ђурчић	
								      ___________________

Правилник о коришћењу службених мобилних телефона   објављен је на интернет страни и огласној табли Школе дана 22.10. 2021. године, а ступио је на снагу дана _______. 2021. године.

          Секретар Школе
Надица Пејић



                                                                                              






























На основу члана 119. став 1. тачка 1) Закона о  основана система образовања и васпитања (``Сл. Гласник РС`` бр. 88/17, 27/18, 10/19 и 6/20), а у вези са чланом 1. Закона о донацијама и хуманитарној помоћи („Сл. лист СРЈ“ бр. 53/01, 61/01 и 36/02 и „Сл. гласник РС“ бр. 101/05) и са чланом 2. став 1. тачка 45) Закона о буџетском систему („Сл. гласник РС“ бр. 54/09, 73/10, 101/10, 101/11, 93/12, 62/13, 63/13 – испр., 108/13 и 142/14 ) Школски  одбор  Гимназије у  Врњачкој Бањи на седници одржаној дана  ____________ године, донео је 

П Р А В И Л Н И К
О  ДОНАЦИЈАМА И ПОКЛОНИМА
                  

Члан 1.
Овим Правилником  ближе се уређује начин и поступак примања донација, хуманитарне помоћи, поклона, легата и других бестеретних примања ( у даљем тексту: донација)  правних и физичких лица ( у даљем тексту: даваоц донације) који представљају наменски или ненаменски бесповратан приход.
 	Гимназије у Врњачкој Бањи (у даљем тексту: Школа),који се остварују на основу писаног уговора између даваоца донације и школе као примаоца донације.
О примљеним донацијама  Школа  води  евиденцију.

Члан 2.
Школа може примати донације.
Донације могу бити у: роби, услугама, новцу, хартијама од вредности, имовинским и другим правима , радовима и врше се уступањем без накнаде, а у циљу помоћи за обављање делатности  Школе, у складу са законом.
Вредност предмета донације мора бити процењива, односно вредност предмета донације мора бити исказана у уговору о донацији и обавезно се приказује кроз финансијски извештај школе.
Члан 3.
Сви предмети донације могу бити наменски опредељени.
Донације у виду домаћег или страног новца морају бити уплаћене искључиво на текући рачун  Школе.
Члан 4.
Одлуку о прихватању донације доноси директор  Школе, закључивањем уговора о донацији са даваоцем донације. 
                                              
Члан 5.
Одлуку о  начину коришћења одн.трошења  и намени донације  и хуманитарној помоћи која није наменски додељена доноси директор Школе.
Новчана средства добијена путем донације , а која нису наменски опредељена, могу се користити за набавку опреме и наставних средстава, текуће одржавање објеката, за набавку уџбеника и уплату екскурзије за социјално угрожене ученике, за школске прославе, стручно усавршавање запослених, покривање трошкова превоза ученика и наставника ради одласка на



такмичења и семинаре као и за набавку других добара и услуга потребних за обављање делатности установе о чему одлучује директор школе.
 	Намена и услов донације односно начин трошења и коришћења донације мора бити у складу са законима, подзаконским актима и моралом као и интересима, потребама и општим актима школе.
Пре доношења одлуке  из претходног става  директор може затражити мишљење Школског одбора и Наставничког већа.
Члан 6.
Уговором о донацији се регулишу и уређују међусобна права и обавезе донатора и Школе.
Уговор о донацији садржи:
- податке о уговорним странама,
- предмет и вредност донације,
- намену донације, 
- начин и рок извршења донације,
- услове за измену или раскид уговора о донацији,
- одредбе о решавању спорова.
Члан 7.
Школа као прималац донације је дужна да са предметом донације поступа наменски, у складу са Уговором о донацији и законским одредбама којима се регулише ова материја.

Вредност предмета донације мора бити процењива, односно вредност предмета донације мора бити исказана у уговору о донацији и обавезно се исказује кроз финансијски извештај школе.
Члан 8.
Документација о донацијама и поклонима  архивира се у посебне регистраторе који се воде  у служби секретаријата и служби рачуноводства  школе  и представља јавну исправу са којом се поступа у складу са законом.                                                                                                            
Члан 9.
Пријем донација и поклона врши директор школе.
Задатак директора је да организује пријем и попис донација и поклона и уредно попуњене листе са пратећом документацијом достави надлежним лицима у служби рачуноводства школе.
Члан 10.
Директор школе Школском одбору најмање једном годишње подноси извештај о донаторима, врсти и износу прмљених донација и одлуци  о начину коришћења и трошења донација.
Члан 11.
Свако ненаменско поступање са предметом донације подлеже дисциплинској и материјалној одговорности.
Члан 12.
На интернет презентацији школе објављују се следећи подаци из евиденције о донацијама: подаци  о донатору , предмету , вредности  и намени донације   као и  одлуку  о начину коришћења и трошења донације која није наменски опредељена Школи као примаоцу донације.
     



                                  
Члан 13.
Овај Правилник ступа на снагу осмог дана од дана објављивања на огласној табли Школе.
           
                                                                                              Председник Школског одбора
                                                                                             ___________________________
                                                                                                   Проф.др Драган Ђурчић
                                                 

